Veľké laby, kožuch hrubý,
maliny a medík ľúbi.
Kto je to?  (Medveď)

Krátke nôžky, dlhé uši,
kožuštek mu veľmi sluší.
Na rovine, vo vrchoch,
vždy je prvý v pretekoch.
Kto je to? (Zajačik)

Je sťa pes a nie je pes,
bojí sa ho celý les.
Kto je to?
(vlk)

Veľké uši, chvostík malý.
Čím by sme ho kŕmiť mali?
On nemá chuť na zmrzlinku.
Má rád mrkvu, ďatelinku.
Kto to je?
(zajačik)

Nečakala, zakukala, zamkla dom.
A rozniesla svoje vajcia susedom...
(kukučka)

**Uhádni o kom sa hovorí**

Nemotorné štyri laby, ľúbi všetko, najviac med,

brumká, mrmle aj jahôdky z nášho lesa dá si hneď.

V zime spinká v brlohu nevystrčí ani nohu.

Skáče z duba na jedličku, v hrdzavom, či sivom tričku.

 Cez deň hryzká oriešky, chvostík zdvihne do striešky.

Každý z lesa ju má rád, je to lesný akrobat.

Štyri labky, dlhé uši, krátky chvostík tiež mu sluší,

 kľučkuje a poskakuje ďatelinku obľubuje.

 Na papuľke fúziky, som ja bežec veliký.